Η έννοια της συγκρότησης του αντικειμένου στην Επιστημολογία από το έτος 1794/95 και στο Σύστημα του Υπερβατολογικού Ιδεαλισμού
Creators: name: Μαυρόπουλος, Γεώργιος Δημητρίου
Publisher: name: Aristotle University of Thessaloniki
Year: 2021
Subjects: Επιστημολογία
Οντολογία
Γερμανικός Ιδεαλισμός
Epistemology
Ontology
German Idealism

description: Η παρούσα εργασία ασχολείται με την έννοια της αντικειμενικής γνώσης στα έργα των Fichte και Schelling: Θεμέλιο της Σύνολης Επιστημολογίας και Σύστημα του Υπερβατολογικού Ιδεαλισμού, αντιστοίχως. Παρακολουθούμε τον Fichte έως την παραγωγή της παράστασης, και τον Schelling έως το κλείσιμο της Δεύτερης Εποχής της ιστορίας της αυτοσυνειδησίας. Επιχειρούμε μία προσέγγιση των δύο κειμένων πρωτίστως ερμηνευτική, αξιοποιώντας και παρατηρήσεις της δευτερογενούς βιβλιογραφίας, τις οποίες εντάσσουμε πολλές φορές στο πλαίσιο της προσωπικής μας προοπτικής. Οι φιλοσοφικές ομοιότητες των δύο κειμένων είναι εμφανείς. Εντούτοις, υπάρχουν και διαφορές οι οποίες, συνήθως, δεν αναδεικνύονται. Αναφερόμαστε σε αυτές όπου κρίνουμε ότι είναι πιο πρόσφορο. Ολοκληρώνοντας την ανάλυση των δύο κειμένων στρέφουμε τον ενδιαφέρον μας κυρίως στα εξής: (1) την σχέση των υπό μελέτη δύο κειμένων με την κριτική φιλοσοφία του Καντ, (2) την έννοια του ιδεαλιστικού χαρακτήρα των δύο φιλοσοφικών συστημάτων. Επιχειρούμε να καταδείξουμε ότι στον Schelling του Συστήματος δύναται αποδοθεί ο χαρακτήρας του απόλυτου (όχι απλώς ρομαντικού) ιδεαλισμού, ενώ αντίθετα, στον Fichte του Θεμελίου, ένας τέτοιος χαρακτηρισμός είναι μάλλον άστοχος. Η προσέγγισή μας επιθεμελιώνεται κυρίως στην έννοια του προσκρούσματος και στον ρόλο που αυτό επιτελεί διακρίνοντάς δύο στάδια διαχείρισής του από τον Fichte. (3) Στην ύπαρξη μιας έλλογης θεολογίας ως το ευρύτερο πλαίσιο εντός του οποίου συμπεριλαμβάνεται η γνωσιολογία-οντολογία των δύο φιλοσοφικών συστημάτων, και ακολούθως, (4) στην σχέση των δύο κειμένων με την φιλοσοφία του Spinoza από την οποία φαίνεται αμφότεροι να εκκινούν. Τέλος, (5) εστιάζουμε στην έννοια του «Είναι» και του «γίγνεσθαι» εν σχέσει με την παραγωγή (ή μη) του εμπειρικού κόσμου από το απόλυτο Εγώ. Με άλλα λόγια, εξετάζουμε αν το απόλυτο Εγώ είναι ο δημιουργός, ή απλώς αυτό που βαθμηδόν και αενάως συνειδητοποιεί το σύμπαν, ήτοι τον εαυτό του
description: This study probes the concept of the objective knowledge in the works of Fichte and Schelling: Foundation of the Entire Doctrine of Knowledge and the System of Transcendental Idealism, respectively. We follow Fichte up to the deduction of representation and Schelling till the end of the Second Age of the history of self-consciousness. The approach is primarily interpretive, drawing also on observations from the secondary literature, which we incorporate into our individual perspective. The philosophical similarities of the two texts are obvious. However, there are some differences that are usually overlooked. We refer to those where we deem it as most appropriate. Concluding the analysis of the two philosophical texts, we focus our attention mainly on the following aspects: (1) their relation to Kant's critical philosophy, (2) the notion of the idealistic character of the two philosophical systems. We try to show that in Schelling’s System one might ascribe the character of absolute (not just romantic) idealism, as opposed to Fichte’s Foundation, where such a classification may be incorrect. To this end, we rely upon the concept of “Check” (Anstoss) and its role, by distinguishing between two stages on how Fichte handles the latter. (3) In the existence of a rational theology as the broader framework within which the epistemology-ontology of the two philosophical systems is encompassed, and ensuing, (4) in the relation of the two texts to Spinoza's philosophy from which they both seem to set out. Finally, (5) we focus on the concepts of “Being” and “becoming” with respect to the derivation (or not) of the empirical world by the absolute I. In other words, we investigate whether the absolute I is the creator, or simply the one who gradually and perpetually realizes the universe, namely himself
description: Σε συνεργασία με: Φιλοσοφίας, Παιδαγωγικής και Ψυχολογίας (Εθνικό και Καποδιστριακό Πανεπιστήμιο Αθηνών), Φιλοσοφικών και Κοινωνικών Σπουδών (Πανεπιστήμιο Κρήτης)